ভারতের জাতীয় পতাকা
মহাত্মা গান্ধীর ইচ্ছানুসারে একটি নতুন পতাকার নকশা করা হয়। এই ত্রিবর্ণরঞ্জিত পতাকার উপরে ছিল সাদা, মধ্যে সবুজ ও নিচে নীল; যা যথাক্রমে সংখ্যালঘু ধর্মসম্প্রদায়, মুসলমান ও হিন্দুদের প্রতীক। তিনটি ডোরা জুড়ে খচিত ছিল চরকার ছবি। আনুভূমিক তেরঙা ডোরা সম্বলিত এই পতাকাটি আয়ারল্যান্ডের জাতীয় পতাকার সমরূপ ছিল। উল্লেখ্য, আয়ারল্যান্ডের পতাকা আরেকটি প্রধান ব্রিটিশ সাম্রাজ্য বিরোধী আন্দোলনের প্রতীক। জাতীয় কংগ্রেসের আমেদাবাদ অধিবেশনে এটি উত্তোলিত হয়। যদিও ভারতীয় জাতীয় কংগ্রেস কখনই এটিকে সরকারি পতাকা হিসেবে গ্রহণ করেনি। স্বাধীনতা আন্দোলনে এর ব্যাপক প্রয়োগও অন্যদিকে চোখে পড়ে না।
সিঙ্গাপুরের জাতীয় পতাকা
সিঙ্গাপুরের জাতীয় পতাকা দুইটি অনুভূমিক অংশ নিয়ে গঠিত। এর নীচেরটি সাদা এবং উপরেরটি লাল।উপরে বাম দিকের কোনায় একটি সাদা নতুন চাঁদ ও ৫টি সাদা তারকা বৃত্তাকারা সাজানো আছে। চাঁদটি উদীয়মান দেশের প্রতীক, এবং ৫টি তারা হলো গণতন্ত্র, শান্তি, প্রগতি, ন্যায়বিচার ও সাম্য - এই পাঁচটি আদর্শের তাৎপর্যবাহী।